Overtager 1. september nøglefærdig produktion i Lunderskov

Trip Trap WoodCare i Hadsund har købt den ene af ISO Paint Nordic's to fabrikker i Lunderskov. Hadsund-virksomheden, som producerer Trip Trap-træplejemidler, overtager fabrikken i Lunderskov 1. september. Det oplyser administrerende direktør Bruno Sidsner. Trip Trap køber en nøglefærdig fabrik - med en 5.000 kvm. stor fabriksbygning, det komplette produktionsanlæg og hele laboratoriet. Man overtager også 15 af de ialt 37 medarbejdere i Lunderskov. - Med købet har vi sikret os den nødvendige produktionskapacitet til realisering af vores fremtidige uviklings- og vækststrategi, forklarer direktør Buro Sidsner.